《送苏司农出守南宁》
明代·黎崇敕

美人为政有辉光，八月乘槎指灌阳。牧守风流新外吏，司农声灌旧中郎。

登台地轴连南岭，倚槛天河接楚湘。露冕行春帷自褰，看君名入汉循良。

作者简介：黎崇敕，字铭之，后改名崇勋，字纶阁。番禺人。明神宗万历十九年（一五九一）举人。有经济才，会征钦州瑶，中丞戴耀署崇敕赞画军务，甚器重之。然性亢爽，不乐下人，为忌者所中，几不免。归筑文水居读书以终。有《文水居集》。清温汝能《粤东诗海》卷四一、清道光《广东通志》卷七五有传。